مدابح سيفو او الاباده الجماعيه للآشوريين/للسريان و معروفه كمان باسم المدابح الآشوريه او مدابح السريان, و هيا تسميه لسلسله من العمليات الحربيه اللى شنتها قوات نظاميه تابعه للدوله العثمانيه, بمساعدة مجموعات مسلحه شبه نظاميه استهدفت مدنيين مسيحيين آشوريين/سريان/كلدان (بينتمو فى الغالب للكنيسه السريانيه الارتودكسيه و كنيسة المشرق, او الكنيسه الكلدانيه الكاثوليكيه) فى و بعد الحرب العالميه الاولى فى المناطق الشرقيه من الدوله العثمانيه, و المناطق المجاوره من بلاد فارس (الدوله القاجاريه). العمليات اللى حصلت على ايد القوات العثمانيه وبعض القبائل الكرديه انقتل فيها ميات الآلاف من الآشوريين/السريان/الكلدان كمان نزح منهم من مناطق سكناهم الاصليه بجنوب شرق تركيا الحاليه و شمال غرب ايران. اعتبرت عمليات ترحيل و دبح المسيحيين فى الاراضى العثمانيه و المناطق المجاوره من بلاد فارس بمثابه اباده جماعيه من كتير من العلما و الباحثين, و حصلت بالتزامن مع الاباده الجماعيه للارمن و اليونانين. ادبح و نقل السكان المدنيين الآشوريين/السريان/الكلدان فى بلاد ما بين النهرين العليا (بلدات اورفه وماردين و مديات, و المناطق الريفيه فى مناطق طور عبدين وهكارى ووان وبدلبس فى جنوب شرق تركيا حاليا, و منطقة اروميه فى شمال غرب بلاد فارس) من الجيش العثمانى, بين 1914 و1920, كمان اتعرض المدنيين الهربانين العزل لهجمات من الميليشيات العربيه المحليه.